maanpreke | SkalkSkryf | Bladsy 2
Posts Tagged ‘maanpreke’
Volmaan 2012/05/05 Wesak
Posted in Joh, tagged maanpreke, oorwinning, self, verslaan, vreedsaam on Mei 6, 2012| 3 Comments »
Oorwinning lei tot vyandigheid.
Verslaan, lê mens jou kop neer in pyn.
Die vreedsame leef gelukkig,
Annerkant wen en verloor.
Dhammapada vers 201
Diegene wat annerkant wen en verloor leef, word “vreedsaam” genoem, maar hulle is nie ongevoellig nie. Hulle is nie “annerkant” omdat hulle ontsnap het van alle ervarings van pyn en verlies nie. Wat hulle ontsnap het is die triek van self.
Self is soos die reënboog: van vêr skyn dit solied te wees, maar van nader beskou sien mens hoe deurskynend dit is. As ons styf vasklou aan ons sin van self, dan word ons gevang in vele verwarrende idees van hoe om ewige geluk te vind. Ons glo dat om te wen al is wat saak maak, maar sien nie dat ons in die proses lyding vir andere veroorsaak nie. Aan die anner kant raak mens verlore in gebrekkige selfvertroue en ‘n oormatige sensitiwiteit as mens die self te ligtelik opvat.
Selfrespek en selfvertroue is die natuurlike gevolg van ‘n lewe gelei met integriteit en insig.
Volmaan oor die Magaliesberg
Posted in Joh, tagged esp, maanpreke, waan on April 24, 2012| 2 Comments »
Swane deurkruis die lug,
Meester yogis verplaas hulleself deur ruimtes.
Wyse wesens oorkom wêreldse waan
Deur Mara se hordes uit te oorlê.
Dhammapada vers 175
Soos ons oppie geestelike pad reis sal ons ongetwyfeld te hore kom van meesters wat wonnerwerke verrig. Selfs al onnervind sommiges diep vlakke van absorbsie en verkry bo-natuurlike vermoeëns, die begeerte om sulke dinge te ervaar kan ‘n ernstige hindernis wees vir ons ontwikkeling.
Dit is wys om te onthou dat Mara – die Boedhiste term vir waan – in enige vorm kan manifesteer.
Sonner goed gegronde en beliggaamde bewustheid kan mens maklik meer waarde toe-ein aan spesiale onnervindinge as wat dit verdien. Die kuns wat die Boeddha geprys het was om waan te oorkom. Hoe word dit gedoen? Deur oomblik tot oomblik onberispelike eerlikheid na te streef.
Posted in Joh, tagged keuse, maanpreke, verduur on April 12, 2012| Leave a Comment »
Soos ’n olifant oppie slagveld
so verduur ek modelingse aanvalle
Dhammapada vers 320
As dinge hand-uit ruk is dit ons vrye keuse om dit te verduur, as ons wil. Niemand buite onsself het die magtiging om ons te forseer om na die een of die anner kant toe te besluit nie.
Party keer wanner mens se onbewuste gewoonte van reaktiwiteit opvlam kan dit voel asof iemand of iets anners ons beheer. Mens sê so maklik dat ”iets het my oorval”, of “ek was buite myself”, wat eintlik beteken dat mens perspektief verloor het.
Die Boeddha het nooit perspektief verloor nie. Dis nie te sê dat hy nooit met ernstige aaklikige situasies te doen gekry het nie – hy het. En hy het die keuse gemaak om eerder te verduur as om blindelings te reageer. Hy was ten volle bewus van die werklikheid, en hy het geweet dat hy die self-magtiging gehad het om die keuse te maak.
Dit help ons om in gedagte te hou dat ons ook daarie magtiging het.
Slaap - deur Dali
Posted in Joh, tagged ego, maanpreke, self-bemeestering on Maart 22, 2012| 5 Comments »
Mens kan vinger-alleen
’n duisend maal duisend teenstanders
in ’n geveg verslaan,
Maar een wat homself bemeester
Is ’n groter held.
Dhammadapa vers 103
Hierdie vers issie ’n goedpraat van geweld nie – dit gaan daaroor om te sien wat werklik van waarde is. Wanner die ego homself sien as ’n held, dan is daar ’n probleem.
Die Dharma sê dat die ego se prestasies nie so belangrik issie. Wat meer belangrik is is om ons verknogtheid aan en identifisering met ons persoonlikheid op te gee. Maar as ons die ego as duiwels besweer maak ons die taak net moeiliker.
Self-bemeestering word nie bereik deur net die smartlike onnervinding van bestaan te veroordeel nie. Dit gaan daaroor om na te vors en te onnersoek totdat mens sien en weet hoe dinge werklik is.
Daar is ’n plek vir die ego. Dis ’n gebruiklike vorm van persepsie wat ’n natuurlike funksie vervul. Die fout wat ons maak is om te aanvaar dat dit is wie en wat ons is.
Posted in Joh, tagged heiligheid, hoennerhaan, maanpreke on Desember 24, 2011| 3 Comments »
Dit lei tot heiligheid:
handhaaf die waarheid,
wees nie toornig nie,
gee, al het jyself min.
Dhammapada vers 224
Ons skep die wêreld waarin ons leef. Ons handelinge, spraak en gedagtes gee gestalte aan die ruimte om ons. Deur te fokus op innerlike bewustheid bevry ons uit die greep van die aardse.
Die uitwendige omstandighede van ons lewe kom en gaan: partymaal is dit genoegsaam en bevredigend, anner kere tekortkomend en vermoeiend. Tog kan mens onner alle omstandighede die waarheid praat. Ons kan altyd stop en nie toelaat dat ons toorn ontvlam nie. En ons kan altyd gee, maak nie saak hoe min ons het nie.
Ons het alreeds die vermoë on heilig te lewe.
Hoennerhaan onner Jakaranda
Posted in Joh, tagged aandag, luister, maanpreke on November 11, 2011| 5 Comments »
‘n Enkele vers van waarheid,
wat die gemoed kalmeer,
is beter om te hoor
as ‘n duisend onbenullighede.
Dhammapada vers 101
Ons almal ken die spreekwoord dat kwaliteit meer tel as hoeveelheid. Deur hierie beginsel toe te pas op ons handelinge sal ons nie dink in terme van hoeffel ure ons al gemediteer het nie; of hoeffel boeke ons al gelees het nie; of hoeffel retreats ons al bygewoon het nie.
Dit is van meer waarde om net vir ‘n minuut met volle aandag te luister na ‘n Dharma lesing, as om met ‘n halwe oor te luister vir ure. Om met volle aandag te luister beteken om met hart en siel te luister – diep binne-in.
En om dit te doen moet ons die idee om te verstaan laat gaan. Ons luister met vertroue.
Posted in Joh, tagged maanpreke on Oktober 12, 2011| 3 Comments »
Soos die tong wat die geur
van die sop kan waardeer,
so is iemand wat waarheid duidelik kan gewaar
na slegs ‘n vlietende omgang met ‘n wysgeer.
Dhammapada vers 65
Die aantal retreats wat mens bywoon is minner belangrik as die vermoë om waarheid waar te kan neem. Die hoeveelheid tyd wat ons aan formele meditasie toewy is nie so belangrik soos om duidelik te kan sien wat reg voor ons issie. As ons bewustheid hier-en-nou is, volledig innie ligaam-gees en sonner oordeel, dan kan mens leer uit alle aspekte vannie lewe.
As mens so gelukkig is omwysheid raak te loop, in waffer vorm ookal, sal mens dit duidelik herken. Dit hoef nie spesifiek Boedhisties te wees nie, of modern, of selfs ooglopend wys nie. Die gemoed sal dit ken en die hart verbly.
Vrou by venster deur Dali
Posted in Joh, tagged eiland, maanpreke, vals, waar, water on September 12, 2011| 3 Comments »
Werk daaraan om wysheid te bekom;
maak vir jouself ‘n eiland.
Vlekloos en vry van besmetting
sal jy edelwees bereik.
Dhammapada vers 236
Ons bereik die staat van edelwees wanner ons eens is met wie ons werlik is. Ons werk is om bewus te word wanner ons vals is en voorgee om iets of iemand anners te wees as wat ons is.
Vlekke en besmetting kom tot stand wanner ons die stories glo wat ons verstand en gedagtes vertel. As ons gegrief voel moet ons net daardie gevoel duidelik waarneem. As ons vrees ervaar moet ons net daardie gevoel duidelik waarneem. Ons hoef nie anners voor te gee nie, veral nie teenoor onsself nie.
Mens “maak ‘n eiland” deur bewustheid die grondslag van mens se lewe te maak. So ‘n duidelik waarnemende gewaarwording onnerskei tussen die ware en die valse, en lei tot vryheid.
Water seeing water (photo by John Daido Loori)
Posted in Joh, tagged gewoontes, maanpreke, Mara, vis on Augustus 28, 2011| 2 Comments »
Posted in Joh, tagged maanpreke, respek, toewyding on Julie 15, 2011| 1 Comment »
Toewyding en respek
behoort betoon te word
aan hulle wat ons die weg aanwys.
Dhammapada vers 392
Deur respek te betoon aan diegene wat dit waardig is word
dit wat in onsself waardig is versterk. Deur ons toewyding aan hulle wat ons die weg aanwys word ons verbintenis tot daardie weg verdiep.
Haat en nyd vertel ons dat om te gee is om te verloor.
Al wat ons egter verloor issie knelgreep van “ek”en “myne”. Wat ons wen is blydskap en groothartigheid.
Blog at WordPress.com. Ontwerp: MistyLook.